สวัสดีค่ะ ดิฉันเป็นประจำเดือนเดือนกันยาวันที่18-20 และมีอะไรกับแฟนวันเว้นวันไม่ใส่ถุงยางแต่หลั่งนอกตลอดมีโอกาสท้องไหมค่ะ และรอบเดือนครั้งต่อไปจะมาประมานวันที่เท่าไรค่ะ แล้วประจำเดือนขาดกี่วันถึงตรวจการตั้งครรห์ได้คะ
สวัสดีค่ะ การมีเพศสัมพันธ์ โดยใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โอกาสที่จะตั้งครรภ์มีได้ประมาณ 4%-22% ดังนั้น หากประจำเดือนล่าสุดมาวันที่ 18-20 ก.ย. ในวันที่ 21 ต.ค.นี้ประจำเดือนก็ควรที่จะมาแล้ว ซึ่งหากประจำเดือนยังไม่มา แนะนำควรตรวจหาการตั้งครรภ์ดูก่อนค่ะ หากตรวจไม่พบ ก็ให้รอไปอีก 1 สัปดาห์ หากยังไม่มา ก็ควรตรวจซ้ำดูอีกครั้ง หากยังตรวจไม่พบ ก็ไม่น่าเกิดจากการตั้งครรภ์ แต่อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นหากจะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น